288 ETTORE STAMPINI : 
g. 
Motibus indulgens flabelli frigus habebis, 
etsi bacchetur stella molesta canis. 
h. 
Utere flabello, medioque frueris in aestu 
auris quas tepidas tempora verna ferunt. 
XVI. 
IN PUELLAM IUVENTUTE FLORENTEM 
(an. MCMXV) 
Pulchra iuventa tibi ridet, dum labitur annus; 
at mihi iam senium quae volat hora tulit. 
Te manet annorum series longinqua puellam; 
at mihi nunc restant tempora curta seni. 
XVII. 
Distichon în honorem discipulorum Regiae studiorum Universitatis 
Taurinensis, qui pro patria mortui sunt (1). 
(an. MCMXIX) 
Morte sua iuvenes patriae peperere triumphum: 
agmina quae duxit docta Minerva fuit. 
(1) In eorum honorem iam ab anno MCMXVII in pariete auditorii 
maximi Regii Athenaei haec disticha mea inscripta sunt: 
Morte obita mortem vitarunt tempus in omne, 
dum stabunt Alpes et mare Thybris alet. 
Mentibus in nostris vivent serique nepotes 
marmore in aeterno nomina sancta legent. 
Haec autem ex tabella honorifica a me composita sunt exscripta, cuius 
exemplaria familiis alumnorum Athenaei, qui in acie pro patria ceciderant, 
